《步月窥红叶姬读书》
明代·黄渊

明月甘心负，孤灯忍自寒。诗书忘夜永，罗绮代君单。

奇处见余否，古人谁汝安。冷风吹骨峭，不敢靠阑干。

作者简介：黄渊，原名一渊，字积水。大埔人。明思宗崇祯四年（一六三一）贡生。幼颖悟，笃学能文。与同里隐士蓝嗣兰、程乡举人李楩等为莫逆交，日以诗文相切磋。甲申鼎革，翌年南京复陷，全粤震动，渊与乡人于各隘口设关，晨启暮闭，以稽行路，乡里得以保全。曾踰岭涉江，跨匡衡泰岱，联络志士。胸中不平之气，皆托之于诗。其文奇肆郁勃，为明末岭东诸家之冠。晚岁筑楼亭于磐湖，抱节欲终老于此，人呼为黄处士。以任侠抱奇，戆直无忌讳，后竟为雠家所杀。民国《大埔县志》卷一九有传。